מסילות הברזל הרוסיות

שמאל|ממוזער|הרכבת המהירה "ספסאן" בקו מוסקבה-סנקט פטרבורג, 2009.
מסילות הברזל הרוסיות (ברוסית: Российские железные дороги), הידועה גם כ"חברת הרכבות הממשלתית של רוסיה RZD", היא חברה ממשלתית המפעילה את התחבורה המסילתית ברוסיה. זוהי החברה הגדולה ברוסיה בתחום. החברה עוסקת בשינוע נוסעים ומטען באמצעות רכבות ואחראית גם על הפעלת תחנות הנוסעים ותחנות טעינת משא וכן על תכנון ופיתוח תשתיות הרכבת במדינה. החברה הוקמה ב-18 בספטמבר 2003 מתוך משרד הרכבות של רוסיה והחלה לפעול כמפעילת רשת הרכבות החל מ-1 באוקטובר 2003. ב-9 במרץ 2004 משרד הרכבות פורק.

בנפרד מהחברה פועלות חברות רכבות עצמאיות אחרות כדוגמת רכבות ימאל (Ямальская железнодорожная компания), חברת הרכבות של יקוטיה (Железные дороги Якутии), חברת גרנד אקספרס סרוויס (Гранд-Экспресс Сервис) המפעילה שירות רכבות מסנקט פטרבורג לחצי האי קרים דרך מוסקבה וחברת הרכבות של חצי האי קרים (Крымская железная дорога).

נשיא החברה הוא אולג בלוזרוב ולפניו שימש בתפקיד ולדימיר יאקונין.
היסטוריה
200px|שמאל|ממוזער|מטה חברת רכבת מוסקבה, במבנה ששימש בעבר את המשרד הממשלתי לענייני רכבות ואת משרד התחבורה הסובייטי.
שמאל|ממוזער|סמל החברה הישן שהיה בשימוש עד 2007.
הממשלה באימפריה הרוסית החלה לדון בהקמת מסילות ברזל ברוסיה כבר מתחילת המאה ה-19, כשהבסיס להקמת גוף לניהול רכבות ברוסיה הייתה מחלקת הקישור הימי (Департамент водных коммуникаций) שהוקמה ב-1789 על פי צו קיסרי של פאבל הראשון. את הארגון ניהל ניקולאי רומיאנצב גם כשזה הפך ב-1809 למינהל התחבורה והוא כיהן כשר התחבורה הקיסרי. באותה שנה הוא הביא להקמת מכון התחבורה הצבאי.

מסילות הברזל הראשונות ברוסיה הונחו לראשונה בשנות 1830. ב-1834 הגיע לביקור ברוסיה המהנדס האוסטרי, פרנץ אנטון פון גרסטנר שהציע לקיסר ניקולאי הראשון להקים קו רכבת. ב-1836 הצאר הורה להקים את קו הרכבת סנקט פטרבורג-צארסקויה סלו. העבודות על בניית הקו נמשכו עד סוף 1837 ובקיץ אותה שנה יצאה לדרך הרכבת הרוסית הראשונה.

משרד הרכבות של רוסיה הוקם ב-15 ביוני 1864 כיורש מחלקת הרכבות של משרד התחבורה שהוקמה ב-1842. המשרד פעל ברציפות עד שנת 1917 עת פורק והוחלף על ידי הקומיסריון העממי לענייני תחבורה. עד שנת 1932 בוצעו שינויים רבים בתשתית מסילות הברזל ואלה היו באחריות משרד התחבורה הסובייטי. בשנת 1954 הוקם המשרד לבניית התחבורה שהפך לתאגיד טרנססטרוי.

בשנת 1991 משרד התחבורה הסובייטי פורק ומשרד הרכבות של רוסיה הוקם מחדש בתור הגוף האחראי להפעלת מסילות הברזל. בשנת 2003 המשרד פורק והוחלף על ידי חברת מסילות הברזל הרוסיות.

בשנת 2017 נחנך מוזיאון מסילות הברזל הרוסיות במתכונתו המודרנית.

חברות בת
תחום פעילותחברהאזורי פעילותמשרד ראשינוסעיםרכבות מערב סיביר  Восточно-Сибирская железная дорогаבוריאטיה, מחוז אירקוטסק, עבר הבאיקלאירקוטסקרכבת גורקי  Горьковская железная дорогаמחוז ניז'ני נובגורוד, מחוז וולגוגרד, מחוז ולדימיר, מחוז מוסקבה, מחוז קירוב, מחוז ריאזאן, מורדוביה, צ'ובשיה, אודמורטיה, טטרסטן, מארי אל, בשקורטוסטאן, מחוז פרםניז'ני נובגורודרכבות המזרח הרחוק  Дальневосточная железная дорогаמחוז חברובסק, מחוז פרימוריה, יקוטיה, מחוז אמור, מחוז סחלין, המחוז היהודי האוטונומיחברובסקרכבות עבר הבאיקל  Забайкальская железная дорогаעבר הבאיקל, מחוז אמורצ'יטהרכבות מערב סיביר  Западно-Сибирская железная дорогаמחוז אומסק, מחוז נובוסיבירסק, מחוז קמרובו, מחוז טומסק ומחוז אלטאינובוסיבירסקרכבות קלינינגרד  Калининградская железная дорогаמחוז קלינינגרדקלינינגרדרכבות קרסנויארסק  Красноярская железная дорогаמחוז קרסנויארסק, מחוז קמרובו, חקסיה, מחוז אירקוטסקקרסנויארסקרכבות קובישב  Куйбышевская железная дорогаבשקורטוסטאן, טטרסטן, מורדוביה, מחוזות ריאזאן, פנזה, טמבוב, אוליאנובסק, סמרה, אורנבורג וצ'ליאבינסקסמרהרכבת מוסקבה  Московская железная дорогаהעיר מוסקבה ומחוזות מוסקבה, בריאנסק, קלוגה, קורסק, טולה, מערב מורדוביה, מחוז בלגורוד, מחוז ולדימיר, מחוז ליפצקמוסקבהרכבת אוקטובר  Октябрьская железная дорогаסנקט פטרבורג ומוסקבה, מחוזות מוסקבה, לנינגרד, וולוגדה, פסקוב, טבר, נובגורוד, מורמנסק וירוסלבלסנקט פטרבורגרכבות עבר הוולגה  Приволжская железная дорогаהמחוז הפדרלי של הוולגה: מחוז סראטוב, מחוז וולגוגרד, מחוז אסטרחן, מחוז אוליאנובסק, מחוז רוסטוב, מחוז סמרה וקזחסטןסראטוברכבות סברדלובסק  Свердловская железная дорогаמחוז פרם, מחוז סברדלובסק, מחוז טיומן, אודמורטיה, מחוז אומסק, ימלו-ננץ, חנטי מנסייסקיקטרינבורגרכבת הצפון  Северная железная дорогаארכנגלסק, איבנובו, קוסטרומהירוסלבלרכבות צפון הקווקז  Северо-Кавказская железная дорогаקלמיקיה, דאגסטן, צ'צ'ניה, אינגושטיה, אדיגיה, מחוז סטברופול, צפון אוסטיה, מחוז רוסטוב, קברדינו-בלקריה, קאראצ'אי-צ'רקסיהרוסטוב על הדוןרכבות דרום מזרח רוסיה  Юго-Восточная железная дорогаמחוז וורונז', מחוז בלגורוד, מחוז רוסטוב, מחוז קורסק, מחוז ריאזאן, מחוז וולגוגרד, מחוז ליפצק, מחוז טמבוב, מחוז טולה, מחוז סראטוב, מחוז פנזה ומחוז לוהנסק באוקראינהוורונז'רכבות דרום אוראל  Южно-Уральская железная дорогаמחוז קורגאן, מחוז אורנבורג, מחוז צ'ליאבינסק, מחוז סמרה, מחוז סברדלובסק, מחוז סראטוב, בשקיריהצ'ליאבינסקחברת הנוסעים הפדרלית  Федеральная пассажирская компанияכל המדינהמוסקבהרכבות דרום הקווקז  Южно-Кавказская железная дорога, Հարավկովկասյան Երկաթուղիארמניה (באמצעות חברת הרכבות הארמנית, Հայկական երկաթուղի)ירוואןאארואקספרס  Аэроэкспрессמוסקבה (קישור רכבות בין מרכז העיר לנמלי התעופה)מוסקבהמשאחברת המשא הפדרלית  Федеральная грузовая компанияכל המדינהיקטרינבורגחברת המשא הראשונה  Первая грузовая компанияכל המדינהמוסקבהטרנסקונטיינר  Трансконтейнерכל המדינהמוסקבהתקשורתטרנסטלקום  ТрансТелеКомכל המדינהמוסקבהבנייהRZD סטרוי  РЖДстройכל המדינהמוסקבה בט-אלטרנס  Бетэлтрансכל המדינהמוסקבה

ספונסר ספורטיבי
חברת הרכבות היא הספונסר הראשי של מועדון הכדורגל לוקומוטיב מוסקבה הנחשב לזיכיון המפורסם ביותר של אגודת לוקומטיב והחברה גם מממנת את קבוצות הבת ומתקני הספורט שלה כולל RZD ארנה (הנושא את שם חברת הרכבות) וספסאן ארנה. בנוסף, חברת הרכבות היא הספונסר העיקרי של מועדון הכדורסל לוקומוטיב קובאן, מועדון ההוקי קרח לוקומוטיב ירוסלבל ומועדון הכדורעף לוקומוטיב נובוסיבירסק.

נוסף לזה, חברת הרכבות מממנת את קבוצת Russian Time בסדרת המרוצים GP2.

 הנהלת החברה 
400px|ממוזער|מפת קווי הרכבת ברוסיה.
מחזיקת המניות היחידה בחברה היא ממשלת הפדרציה הרוסית, הממנה ומפטרת את נשיא החברה וחברי הדירקטוריון.
 יו"ר הדירקטוריון 
ויקטור כריסטנקו (2003 - 2004)
אלכסנדר ז'וקוב (2004 - 2011)
קיריל אנדרוסוב (2011 - 2015)
ארקדי דבורקוביץ' (2015 - 2018)
מקסים אקימוב (2018 - 2020)
אנדריי בלואוסוב (2024-2020)
 ויטאלי סאבלייב (2024-)

 נשיאי החברה 
גנאדי פאדייב (2003 - 2005)
ולדימיר יאקונין (2005 - 2015)
אולג בלוזרוב (2015 -)

 ראו גם 
 רכבות ברוסיה
 הרכבת הפינית
 הרכבת הטרנס-סיבירית
 מסילת הברזל הטרנס-אסיאתית
 מערך הרכבת המהירה ספסאן
 רכבות קרים

 קישורים חיצוניים 



קטגוריה:רוסיה: חברות רכבות
קטגוריה:חברות ממשלתיות ברוסיה
קטגוריה:גופים רוסים שהוטלו עליהם סנקציות של מחלקת האוצר של ארצות הברית